钦定古今图书集成/明伦汇编/氏族典/第190卷 > 萧酬斡
## 钦定古今图书集成/明伦汇编/氏族典/第190卷 > 萧酬斡

按《辽史萧酬斡传》：“酬斡字讹里，本国舅少父房之后。
祖阿剌，终采访使。父别里剌，以后父封赵王。酬斡貌
雄伟，性和易，年十四，尚越国公主，拜驸马都尉，为祗
候郎君班详稳。年十八，封兰陵郡王。时帝欲立皇孙
为嗣，恐无以解天下疑，出酬斡为国舅详稳，降皇后
为惠妃，迁于乾州。初，酬斡母入朝擅取驿马，至是觉”，
夺其封号。复与妺鲁姐为巫蛊，伏诛。诏酬斡与公主
离婚，籍兴圣宫，流乌古敌烈部。天庆中，以妺复尊为
太皇太妃，召酬斡为南女直详稳，迁征东副统军。是
岁，东京叛，遇敌来击，师溃，独酬斡率麾下数人力战，
殁于阵。追赠龙虎卫上将军